section_heading: Životopis
paragraph_text: Rođen je uz jugozapadnu obalu Škotske i kršten John Paul. 1760. pridružio se svom starijem bratu koji se nastanio u Virginiji. U ranoj se mladosti priključuje trgovačkoj mornarici i u početku plovi sjevernim Atlantikom. Nakon služenja na brodovima koji su prevozili crno roblje, dobiva zapovjedništvo nad jednim brigantinom i počinje se baviti krijumčarenjem. Kako bi prikrio svoje tragove od britanskih vlasti, svome imenu dodaje i Jones. Godine 1775. pridružuje se američkoj pobunjeničkoj mornarici koja se tek stvara i dobiva čin drugog časnika jedne fregate. Dolazi u Nantes i Brest, vodi gusarske akcije protiv Britanaca i plijen doprema u Brest.